Document ID: 32014D0022

RÅDETS AFGØRELSE 2014/22/FUSP
af 20. januar 2014
om ændring af afgørelse 2013/353/FUSP om ændring og forlængelse af for mandatet for Den Europæiske Unions særlige repræsentant for Sydkaukasus og krisen i Georgien
RÅDET FOR DEN EUROPÆISKE UNION HAR -
under henvisning til traktaten om Den Europæiske Union, særlig artikel 28, artikel 31, stk. 2, og artikel 33,
under henvisning til forslag fra Unionens højtstående repræsentant for udenrigsanliggender og sikkerhedspolitik, og
ud fra følgende betragtninger:
(1)
Den 25. august 2011 vedtog Rådet afgørelse 2011/518/FUSP (1) om udnævnelse af Philippe LEFORT til Den Europæiske Unions særlige repræsentant (EUSR) for Sydkaukasus og krisen i Georgien.
(2)
Den 2. juli 2013 vedtog Rådet afgørelse 2013/353/FUSP (2) om forlængelse af mandatet for EUSR indtil den 30. juni 2014 og om fastlæggelse af et finansielt referencegrundlag indtil den 31. december 2013.
(3)
Der bør fastsættes et nyt finansielt referencegrundlag for perioden fra den 1. januar 2014 til den 30. juni 2014 -
VEDTAGET DENNE AFGØRELSE:
Artikel 1
Artikel 5 i afgørelse 2013/353/FUSP ændres således:
a)
i stk. 1 tilføjes følgende afsnit:
»Det finansielle referencegrundlag til dækning af udgifterne i forbindelse med EUSR's mandat for perioden fra den 1. januar 2014 til den 30. juni 2014 udgør 1 040 000 EUR.«
b)
stk. 2, første punktum, affattes således:
»Udgifter, der finansieres med det i stk. 1, første afsnit, fastsatte beløb, kan dækkes fra den 1. juli 2013.«.
Artikel 2
Ikrafttræden
Denne afgørelse træder i kraft på dagen for vedtagelsen.
Den anvendes fra den 1. januar 2014.
Udfærdiget i Bruxelles, den 20. januar 2014.

Labels: 18
15
5